Ma lisaksin sellele arvamusele, et üks väärtus on tõesti muutunud absoluutseks: vabadus. Sellega ei tohi küll nii ümber käia. Vabadus rääkida, kirjutada, arvata, vabadus üle astuda reeglitest ja kommetest ja  traditsioonidest, vabadus tõe olemasolu eitata, vabadus pühadusest loobuda, vabadus oma abielust, oma perekonnast ja isegi oma soost loobuda, vabadus õnnest loobuda, kui ma tahan. Ja inimene sulgub vahel tõelisse nihilismi. Talle tundub, et kõik see, mis on hea, ähvardab tema vabadust, sest see on hea ja ta peaks otsima seda, mis on hea, aga ta ei salli, et keegi või miski näitaks talle, mida ta peaks tegema või otsima.